ועדת הכספים, כנסת 24, פרוטוקול מספר 82, 2021-09-12 09:00

אלכס קושניר: בוקר טוב, אני מתכבד לפתוח את הישיבה.

אלכס קושניר: היום יום ראשון, ו' בתשרי התשפ"ב, 12 בספטמבר 2021.

אלכס קושניר: יש לנו שלושה סעיפים על סדר-היום.

אלכס קושניר: אאפשר הצעות לסדר אחרי הסעיף הראשון כדי לא לעכב את מנכ"ל הכנסת ואת עובדיה.

אלכס קושניר: הנושא הראשון על סדר-היום: כללי שירות המדינה (מינויים)(מסירת ידיעות ותעודות רפואיות במצב חירום נגיףהקורונה()

אלכס קושניר: עובדי הכנסת(, התשפ"ב – 2021.

אלכס קושניר: הדיון הוא לבקשת מנכ"ל הכנסת והנהלת הכנסת.

אלכס קושניר: אני מבקש, אדוני המנכ"ל, שתפרט במה מדובר.

אלכס קושניר: היועצת המשפטית, בבקשה.

שגית אפיק: מאז פרוץ מגיפת הקורונה הכנסת פעלה כמוסד וכמקום עבודה עקב בצד אגודל לצד תקנות הקורונה שאושרו בכנסת, ושהממשלה הביאה.

שגית אפיק: כך מונה קצין הכנסת כממונה קורונה וכך הוחלו מגבלות שונות ביחס לכנסת, שהיו קשורות במקור בתו הסגול, לאחר כמן בתו הירוק.

שגית אפיק: מגבלות ביחס למקום, ביחס לנוכחים בחדרי הוועדות וכיוצא באלה.

שגית אפיק: תקנות הקורונה שנקבעו על-ידי הממשלה החריגו למעשה את הכנסת וזה מכוח עיקרון הכיבוד בין רשויות.

שגית אפיק: לכן הכנסת בכל פעם שיצאו תקנות של הממשלה היא בחנה אותן והחילה אתן ביחס אליה בשינויים המחויבים, ומעת לעת ראינו מכתבים שיצאו, בין אם מיושב-ראש הכנסת לחברי הכנסת, בין אם ממנכ"ל הכנסת ביחס להחלה על באי הבית, בין אם הממונה על הקורונה קצין הכנסת כדי להחיל את ההנחיות השונות שהוחלו לאורך התקופה של משבר הקורונה.

שגית אפיק: הנהלים שנקבעו בכנסת נקבעו על-ידי היושב-ראש, על-ידי המנכ"ל, בהתייעצות עם רופא הכנסת, בהתייעצות עם הנהלת הכנסת, קצין הכנסת ולמעשה עד היום הוחלו בדרך מכתבים ובדרך של הנחיה שיצאה מהמנכ"ל או מיושב-ראש הכנסת.

שגית אפיק: לאחרונה אישרה ועדת שירות במדינה סמכות לבקש מידע מעובדי המדינה ביחס לקיום תו ירוק או ביחס לדרישה להצגת אישור עדכני של תוצאה שלילית של בדיקת קורונה וזה כדי לאפשר המשך פעילות סדירה במשרדי הממשלה ולהפחית את התחלואה.

שגית אפיק: בעקבות החלטת ועדת השירות, נציב השירות הוציא הנחיות ביצוע וכללים.

שגית אפיק: ועדת השירות של הכנסת ביחס לעובדי הכנסת היא ועדת הכספים.

שגית אפיק: נציב השירות של הכנסת הוא יושב-ראש הכנסת שהאציל סמכותו בעניין זה למנכ"ל הכנסת ומה שנמצא בפניכם אלו כללי שירות המדינה מינויים, מסירת ידיעות ותעודות רפואיות ומצב חירום נגיף קורונה, שהם החלה של התקנות, של הכללים שנמצאים במדינה על עובדי הכנסת.

שגית אפיק: יש לכללים האלה מספר שינויים טכניים שהם לצורך התאמה לעבודת הכנסת.

שגית אפיק: מטרת הכללים היא מניעת הדבקה במקום העבודה, הפחתת סיכון בריאותי לצד הבטחת קיום שירותים חיוניים.

שגית אפיק: לפי הכללים האלה, מנהלת אגף בכיר משאבי אנוש תהיה רשאית לבקש מעובדי הכנסת להציג אישור תו ירוק או תוצאה שלילית של בדיקה, אם מצאה שהדבר דרוש לצורך קביעת סדרי עבודה בכנסת.

שגית אפיק: כאמור הדבר מתבצע כבר בשירות המדינה בכל משרדי הממשלה, ועכשיו למעשה נחיל זאת על הכנסת.

שגית אפיק: הכללים הללו מתייחסים לעובדי הכנסת בלבד.

שגית אפיק: הם נעשו בהתייעצות עם רופא הכנסת בעוד שבמדינה ההתייעצות היתה עם משרד הבריאות.

שגית אפיק: הכנו אצלנו בכנסת מתוך עיקרון של כיבוד רשויות את ההתייעצות גם באופן פנימי, ובמקביל להחלת החובה על עובדים - מנכ"ל הכנסת ודאי יתייחס לזה מייד – המנכ"ל והיושב-ראש יוציאו הנחיות דומות שיחולו ביחס ליתר באי הבית, כלומר ביחס לעוזרים פרלמנטריים, עובדי סיעות, אורחים, מיקור חוץ וכל מי שמגיע למשכן, כך שלמעשה ההחלה של התו הירוק בכנסת גם היא תיעשה במובנה המלא.

אלכס קושניר: אדוני המנכ"ל.

גיל סגל: אוסיף עוד שלושה דגשים.

גיל סגל: אחת, ציינת את זה היועצת המשפטית – ככלל אנחנו מיישרים קו עם נציבות שירות המדינה.

גיל סגל: התקנה הזאת הוחלה ב-5 בספטמבר.

גיל סגל: הפולו אפ שלנו הוא אחרי – זה דגש ראשון.

גיל סגל: דגש שני – יושב-ראש הכנסת ואני נחיל זאת על שאר באי הבית.

גיל סגל: הדגש השלישי למעט החרגה אחת היא של חברי הסת.

גיל סגל: חברי הכנסת הם בפני עצמם.

גיל סגל: הם לא מחויבים יהיו להציג את התו הירוק.

גיל סגל: כל אחד בהתאם לעמדתו ולהשקפתו ינהג.

גיל סגל: זה אומר שאנחנו נוודא שבכניסה למשכן אנו בודקם את התו הירוק, וככלל נערכים כך להורדת התחלואה של כל מי שנכנס למשכן הכנסת.

אלכס קושניר: בבקשה.

נירה שפק: בכל גוף בטח ציבורי אנו מקבלים הודעות של אחוזים, מתחסנים.

נירה שפק: הייתי שמחה לדעת מה הנתונים אצלנו.

גיל סגל: אנו עוד לא יודעים.

נירה שפק: עד היום אין לנו הנתון של כמה מעובדי הכנסת מחוסנים, אז איך נוכל לעשות את הבדיקות?

שגית אפיק: נעשתה בדיקה סטטיסטית בהיעדר שמות לפני תקופה גם בכנסת אבל את הנתונים אפשר יהיה לדעת בצורה יותר מסודרת רק אחרי שיוחלטו הכללים הללו.

שגית אפיק: עד כה לא החלנו את התו הירוק על עובדי הכנסת כי זה דורש אישור כללים על-ידי ועדת שירות להבדיל מכל יתר ההנחיות שפירטתי ושעמד עליהן המנכל.

נירה שפק: כשהגעתי לכאן להשבעה שלי, ונדרשתי שהמשפחה שלי תבוא ותציג – אחרת לא יוכלו להיות בהשבעה – נדרשתי להציג אישורים.

נירה שפק: עובדי הכנסת שנכנסו לכאן, לא נדרשו להציג את זה.

שגית אפיק: ככל עובדי המדינה באותו שלב.

שגית אפיק: יחד עם זאת, כשהחילו איסור הגעת ילדים, גם ילדי עובדי הכנסת נאסר עליהם להגיע לכאן.

נירה שפק: אני שמחה – זו הבריאות של כולנו.

נירה שפק: עובדי הכנסת בחיכוך מתאים – גם האזרחים שבאים לפה.

נירה שפק: כמה שיותר מהר, יותר טוב.

נירה שפק: נשמח לדעת את הנתונים, כדי שנדע, כמו בכל מקום.

נירה שפק: תודה.

שגית אפיק: האחוזים יהיו פחות משנים – אני מניחה שיוצגו ככל שיידרש אבל הם יהיו פחות חשובים, כי מרגע שיוחל התו הירוק, למי שלא יהיה התו הירוק או יעבוד מהבית או יציג בדיקת קורונה שלילית לפי הכללים הללו.

נירה שפק: גם אצלנו במשכן חשוב הדוגמה האישית, ההבנה, כמה אנחנו מבינים, כמה זקוקים להטמעה אצלנו בנושא הזה של חשיבות החיסון כן או לא.

נירה שפק: זה נתון שלא ספציפית למי מגיע אלא שנדע מה קורה בכנסת בכלל.

אלכס קושניר: ועד עובדים בבקשה.

הודיה קין: תודה.

הודיה קין: אין לי הרבה מה הוסיף על מה שאמרו היועצת המשפטית והמנכ"ל, רק לומר שכמובן שאנו מבינים את החשיבות.

הודיה קין: גם אנחנו רוצים לשמור על בריאות העובדים ועל כל באי הבית.

הודיה קין: כמובן חשוב לנו הרצף של התהליך הפרלמנטרי.

הודיה קין: אני מסתכלת על זה מנקודת מבט קצת אחרת שחשובה לנו ההחלה השוויונית כי לפעמים היו תקופות שדווקא ילדים הסתובבו בבניין ולא ילדים של עובדי כנסת.

הודיה קין: חשוב לנו שתהיה החלה שוויונית על כל עובדי הבית ולא רק על עובדי הכנסת.

שגית אפיק: יש חשיבות לתקנות האלה שאנו שומרים עליהן פנימיות שלנו בכנסת.

שגית אפיק: אומר מילה ביחס לחברי הכנסת – עמד על זה המנכ"ל – הדרישה לתו ירוק, ובדומה לדרישות אחרות שנעשו כאן ביחס למשבר הקורונה לאורך כל התקופה, לא תחול ביחס לחברי הכנסת, וזה מכוח חוק החסינות, חופש התנועה שיש לחברי הכנסת וזכויות אחרות שחלות ביחס עליהם כדי שיוכלו למלא את חובתם וזכותם הפרלמנטרית לשליחותם הציבורית.

שגית אפיק: נקריא.

שגית אפיק: כללי שירות המדינה (מינויים)(מסירת ידיעות ותעודות רפואיות במצב חירום נגיףהקורונה)(עובדי הכנסת), התשפ"ב – 2021.

שגית אפיק: מתוקף סמכותה לפי סעיפים 31, 32 ו-41 לחוק שירות המדינה (מינויים) אלו הסעיפים שמסמיכים את ועדת הכספים כוועדת שירות.

שגית אפיק: אני מורידה את המילים ובהתייעצות עם שר הבריאות - אלו מילים שמופיעות בכללים המקוריים של נציבות שירות המדינה.

שגית אפיק: זה לא חל ביחס לכנסת.

שגית אפיק: קיימנו התייעצות עם רופא הכנסת שהביע תמיכה עזה ביישום הכללים האלה בכנסת.

שגית אפיק: קובעת ועדת הכספים של הכנסת כללים אלה – תחולה על עובדי הכנסת – כללי שירות מדינה (מינויים)(מסירת ידיעות ותעודות רפואיות במצב חירום נגיףהקורונה)(עובדי הכנסת), התשפ"ב – 2021 – יחולו על עובדי הכנסת בשינויים המחויבים ובשינויים אלה.

שגית אפיק: בסעיף 1 בהגדרה אחראי – במקום האמור בה יבוא: ראש אגף בכיר, משאבי אנוש ופיתוח ארגוני.

שגית אפיק: האחראי במדינה הוא המנהל הכללי של המשרד, סגן מנהל כללי או בכיר לניהול ההון האנושי, מינהל.

שגית אפיק: אנחנו מצאנו לנכון שאצלנו הדמות המתאימה ביותר לתפקיד הוא ראש אגף בכיר, משאבי אנוש ופיתוח ארגוני, הגב' מירה פיירשטיין.

שגית אפיק: בסעיף 2, במקום לעובדי משרד ממשלתי ויחידותיו ולמי שבאים עימם במגע במסגרת עבודתם בשמירה על התפקוד התקין והרציף של משרדי הממשלה ויחידותיהם יבוא:

שגית אפיק: לעובדי הכנסת ולמי שבא עימם במגע במסגרת עבודתם בשמירה על התפקוד התקין והרציף של הכנסת.

שגית אפיק: מדובר פה בסעיף המטרה של הכללים הללו.

שגית אפיק: זה בנוסח המשולב.

שגית אפיק: המטרה של הכללים – מניעת הדבקה והפצה של נגיף הקורונה במקום העבודה ובמסגרתה, וזה בהתייחס לעובדי הכנסת.

שגית אפיק: בסעיף 3ב, במקום נציב שירות המדינה או מי מטעמו באותו מקרה – אישור כאמור יינתן רק לאחר שהתקבל אישור המנהל הכללי של משרד הבריאות או מי מטעמו לאותו עניין, יבוא: המנהל הכללי של הכנסת לאחר שהתייעץ עם רופא הכנסת.

שגית אפיק: סעיף 3 מתייחס לבדיקת קורונה עדכני וקובע שתוצאות בדיקת קורונה תיחשב עדכנית אם נעשתה בתוך שבעה ימים שלפני הצגתה, אבל ניתן לקבוע גם פרקי זמן שונים מהנאמר בסעיף, ולצורך כך יידרש אישור של מנכ"ל הכנסת בהתייעצות עם רופא הכנסת.

שגית אפיק: בסעיף 4 בכל מקום ביחידה או במשרד יבוא: במחלקה או בכנסת, ובמקום היחידה או המשרד יבוא: המחלקה או הכנסת.

שגית אפיק: סעיף 4 הוא הסעיף המרכזי של הכללים.

שגית אפיק: הוא עוסק בבקשת המידע בדבר תו ירוק והבקשה תוכל להיעשות על-ידי מנהלת אגף משאבי אנוש של הכנסת ממחלקה או מכלל הכנסת.

שגית אפיק: בסעיף 6א במקום נציב שירות המדינה יבוא המנהל הכללי של הכנסת ובמקום המנהל הכללי של משרד הבריאות או מי שהוא הסמיך לעניין זה יבוא רופא הכנסת.

שגית אפיק: סעיף 6 מתייחס לאפשרות של עובד לערור על בקשת מידע או דרישה ביחס לתו הירוק.

שגית אפיק: אנחנו מחליפים כאן את הערר בפני שירות המדינה לערר בפני מנכ"ל הכנסת.

אלכס קושניר: אני רוצה להעלות להצבעה את כללי שירות המדינה (מינויים)(מסירת ידיעות ותעודות רפואיות במצב חירום נגיףהקורונה)(עובדי הכנסת), התשפ"ב – 2021.

אלכס קושניר: מי בעד?

אלכס קושניר: מי נגד.

אלכס קושניר: מי נמנע?

אלכס קושניר: הצבעה בעד – פה אחד אושר.

אלכס קושניר: ההוראה עברה.

אלכס קושניר: אני רוצה לברך את הנהלת הכנסת, את עובדי הכנסת.

אלכס קושניר: אנחנו מיישרים קו עם כל שירות המדינה.

אלכס קושניר: מאוד חשוב לשמור על הבריאות של כולם.

אלכס קושניר: תודה רבה.

אלכס קושניר: תודה רבה, הישיבה נעולה.